ߛߎߘߋ

ߞߊ߬ ߓߍ߲߬ ߡߊ߲߬ߘߋ߲߫ ߛߊ߬ߙߌ߬ߦߊ ߡߊ߬߸ ߏ߬ ߟߋ ߦߋ߫ ߟߊߘߊ߬ߙߏ߬ ߟߊ߫ ߛߊ߲߬ ߦߙߌߞߊ߫ ߞߎ߲߬ߕߊ߮ ߞߘߐ߫ ߞߏߟߊߞߏߕߍ߫ ߣߴߊ߬ ߓߍ߲߬ ߘߴߊ߬ ߕߌ߱ ߣߊ߭ ߡߵߊ߬ ߢߌߣߌ߲߫ ߠߊ߫߸ ߊ߬ ߘߌ߫ ߟߊߕߊ߬ߡߌ߲߫ ߏ߬ ߡߊ߬ ߘߏߦߌ߲߫ߞߎߡߘߊ ߣߌ߲߬ ߞߎߡߊ ߝߊ߲߬ߓߊ ߦߋ߫ ߒ߬ ߖߍ߬ߘߍ ߞߙߐ߬ߛߌ߬ߕߊ ߟߎ߬ ߟߋ߬ ߘߌ߫ ߥߎߟߊ߫ ߞߣߐߟߊ ߟߎ߬ ߘߐ߫. 

 ߘߐ߬ߝߐ 
ߛߎߘߋߞߏ ߦߋ߫ ߞߙߎ߬ߞߊ߲߬ߝߎߥߊ߫ ߞߎ߬ߙߎ߲߬ߘߎ ߘߏ߫ ߟߋ߬ ߘߌ߫߸ ߡߍ߲ ߓߌ߬ߟߊ߬ ߘߊ߫ ߛߋ߲߬ߠߊ߫ ߞߊ߬ߦߌ߯ ߛߏ߲߬ߖߘߊ߬ ߕߟߋ ߘߐ߫ ߞߙߎ߬ߞߊ߲߬ߝߎߥߊ߫ ߟߊ߬ߘߍ ߝߍ߬ ߁߂߃߆ ߥߟߊ߫ ߁߂߃߇ ߟߊ߫.  ߊ߬ ߓߌ߬ߟߊ߬ ߞߎ߲ ߞߍ߫ ߘߊ߫ ߛߋ߲߬ߠߊ߫ ߡߌ߬ߙߌ߲߬ߘߌ ߣߴߊ߬ ߓߟߏߝߋ߲ ߠߎ߬ ߟߊߞߊ߲ߘߊ ߡߙߌߦߊ ߟߋ߬ ߡߊ߬߸ ߊ߬ ߣߌ߫ ߛߊ߫ ߞߎ߲߬ߠߊ߬ߝߎߟߋ߲ ߘߌ߫ ߥߙߊ߬ ߖߡߊ߬ߣߊ ߞߣߐ߫ߞߎߡߊ ߢߌ߲߬ ߠߎ߬ ߦߋ߫ ߢߊߝߐ߫ ߟߊ߫ ߡߊ߲߬ߘߋ߲߫ ߖߋߟߌ ߟߎ߬ ߓߟߏ߫߸ ߊ߬ ߦߋ߫ ߛߟߏ߬ߡߊ߯ߣߊ߫ ߞߊ߲ߕߍ߫ ߟߊ߫ ߛߓߍߟߌ ߟߎ߬ ߘߐ߫߸ (ߞߊ߬ߝߊ ߢߎ߬ߡߊ߲߫؟). 

ߊ߬ ߝߐ߫ ߕߎߡߊ ߟߊ߫: ߞߏ߫ ߣߌ߫ ߡߍ߲ ߞߊ߬ ߓߌߦߊ߲߫ ߝߋ߬ߟߋ߲߬ߝߋ߬ߟߋ߲߬ߣߍ߲ ߘߏ߫ ߦߴߊ߬ ߟߊ߫ ߥߍ߬ߙߍ ߞߣߐ߫߸ ߏ߬ ߦߋ߫ ߥߊ߫ ߏ߬ ߞߎߡߊ ߡߐ߰ߓߊ (ߛߏ ߞߏߟߊߕߍ߮) ߟߎ߬ ߢߍ߫߸ ߞߏߟߊߞߏߕߍ߫ ߣߴߏ߬ ߘߏ߫ ߣߐ߬ ߞߍ߫ ߘߴߊ߬ ߕߌ߰ ߟߐ߲߫ ߠߊ߫߸ ߞߵߊ߬ ߘߴߏ߬ ߡߊ߬ ߘߏߦߌ߲߫: ߣߴߊ߬ ߟߐ߲ߓߊ߯ ߡߊ߫ ߛߐ߬ߘߐ߲߫ ߘߏ߲߬߸ ߞߵߊ߬ ߟߊߡߙߊ߬ ߝߎߚߎ߫ ߝߴߊ߬ ߕߌ߱ ߦߋ߫ ߦߋ߫ ߟߏ߲ ߡߍ߲ ߘߐ߫߸ ߣߴߊ߬ ߕߌ߰ ߦߋ߫ ߘߊ߫ ߕߎ߬ߡߊ߬ ߛߌ߫ ߟߴߏ߬ ߘߐ߫ ߡߎ߬ߕߎ߲߫߸ ߞߵߊ߬ ߘߴߊ߬ ߡߊ߫ ߣߌ߫ ߞߎ߲߬ߞߏ߫ ߕߍ߫ߝߋ߲߫ ߞߏ ߣߌ߫ ߟߐ߬ߦߌ߬ߟߊ߬ ߞߏ߫ ߣߌ߫ ߢߐ߲߯ߕߊߦߋߓߊߟߌߦߊߛߏ߲߬ߧߊ߬ߟߌ ߡߊߕߊ߲߬ߞߊ ߕߍߕߍ߮ ߘߐ߫߸ ߛߊ߬ߙߌ߬ߦߊ߬ߛߋ߲ ߣߌ߲߬ ߘߟߊߘߍ߰ ߘߊ߫.

ߣߴߊ߬ ߕߌ߰ ߡߊ߫ ߦߋ߫ ߛߊ߲߬ ߦߙߌߞߊ ߕߊ߬ߡߌ߲ ߞߐ߫߸ ߊ߬ ߕߌ߰ ߞߋߟߋ߲߫ ߞߴߊ߬ ߘߏ߲߬ ߘߊ߫ ߟߊ߫ ߘߋ߬߸ ߛߏ ߦߋ߫ ߘߍ߬ ߞߵߊ߬ ߘߊߥߎ߲߫: ߒ߬ߓߵߊ߬ ߕߌ߰ ߓߊ߯ ߦߋ߫ ߟߏ߲ ߡߍ߲ ߘߐ߫߸ ߏ߬ ߛߊ߬ߙߊ ߦߋ߫ ߛߏ ߟߋ߬ ߡߵߏ߬ ߘߐ߫ ߛߊ߫߸ ߝߏߣߴߊ߬ ߖߍ߬ߘߍ ߞߵߊ߬ ߘߐߞߏߦߊߕߏ߫ߝߋ߲߫ ߞߏ ߣߌ߫ ߟߐ߬ߦߌ߬ߟߊ߬ ߞߏ߫ ߣߌ߫ ߢߐ߲߯ߕߊߦߋߓߊߟߌߦߊ ߸ ߛߏ߲߬ߧߊ߬ߟߌ ߡߊߕߊ߲߬ߞߊ ߕߍߕߍ߮ ߘߐ߫. 

 ߟߥߊߟߌߟߌ 
ߞߊ߬ߦߌ߯ ߕߐ߲ ߏ߬ ߟߎ߫ ߓߌ߬ߟߊ߬ ߘߊ߫ ߛߋ߲߬ߠߊ߫ ߞߙߎ߬ߞߊ߲߬ߝߎߥߊ߫ ߜߊ߬ߙߊ ߝߍ߬߸ ߡߊ߲߬ߘߋ߲߫ ߞߊ߬ߝߏ߬ߓߏߟߏ߲ ߓߍ߯ ߞߵߏ߬ ߡߌ߬ߘߊ߫ ߟߋ߬ ߓߊ߫ ߜߌߜߌ߫߸ ߛߎߘߋ ߓߊ߯ ߦߋ߫ ߛߏ߫ ߛߌ߫ ߟߊ߫߸ ߏ߬ ߟߎ߬ ߘߴߊ߬ ߖߊ߬ߡߊߙߌ ߟߊߕߋߟߋ߲߫ ߖߐ߲߫߸ ߦߴߊ߬ ߝߐ߫ ߘߊ߫ ߢߊ ߡߍ߲ ߡߊ߬. 

 ߞߊ߬ߞߎߘߊ ߥߎ߬ߛߎ 
ߕߎ߬ߓߊ߬ߓߎ ߟߎ߬ ߛߋߣߍ߲ ߒ߬ ߓߋ߲ߓߊ ߟߎ߬ ߟߊ߫ ߞߊ߬ ߒ߬ ߠߊ߫ ߞߊ߬ߝߏ ߟߎ߬ ߞߐ߲ߛߐ߲ߧߊ߫߸ ߊ߬ߟߎ߫ ߞߵߊ߬ߟߎ߫ ߟߊ߫ ߛߊ߬ߙߌ߬ߦߊ ߟߎ߬ ߞߍ߫ ߝߍ߲ߝߍߘߍ߲ ߘߴߊ߬ߟߎ߫ ߡߊ߬߸ ߞߵߊ߬ߟߎ߫ ߥߘߊߦߊ߫ ߡߌߘߊ߫߸ ߊ߬ ߣߌ߫ ߞߵߊ߬ߟߎ߫ ߓߟߏߝߋ߲ ߠߎ߬ ߓߍ߯ ߕߍ߬ ߞߵߊ߬ߟߎ߫ ߟߥߊ߫ ߊ߬ߟߎ߫ ߓߘߊ߸ ߞߵߊ߬ߟߎ߫ ߟߐ߬ ߓߊ߯ߙߊ߫ ߟߊ߫ ߞߵߊ߬ ߕߘߍ߬ ߊ߬ߟߎ߬ ߕߍ߫ ߛߙߊ߬ ߟߊ߫߸ ߞߏ߬ߣߵߏ߬ ߓߍ߯ ߣߴߊ߬ ߕߊ߫ ߊ߬ߟߎ߫ ߡߴߊ߬ߟߎ߫ ߟߊ߫ ߛߊ߬ߙߌ߬ߦߊ ߟߎ߬ ߢߊߢߌߣߌ߲߫ ߞߵߏ߬ ߘߊ߲ߞߎ߲߫ߞߎߡߊ ߣߌ߲߬ ߘߊ߰ߟߎ ߦߋ߫ ߡߍ߲ ߘߌ߫߸ ߓߴߊ߬ ߞߊ߬ ߊ߲ ߠߎ߬ ߓߟߏ߫ ߟߊߛߐ߬ߘߐ߲߬.

ߏ߬ ߟߋ ߞߵߊ߬ ߞߍ߫ ߕߎ߬ߓߊ߬ߓߎ߬ ߕߟߋ ߏ߬ ߘߐ߫߸ ߡߊ߲߬ߘߋ߲߫ ߡߌߙߌ߲ߘߌ ߟߎ߬ ߕߘߍ߬ ߦߋ߫ ߒ߬ ߠߊ߫ ߞߎ߬ߙߎ߲߬ߘߎ ߟߎ߫ ߟߋ߬ ߞߊ߲߬ ߞߏ߲ߞߏߘߐߟߊ ߟߎ߬ ߘߐ߫. ߘߍ߲ߖߘߍߟߦߊ ߟߎ߬ ߞߍߣߍ߲߸ ߊ߬ ߕߏ߫ ߘߴߊ߬ ߡߊ߬ ߊ߬ ߢߊ߫ ߞߋߟߋ߲ ߠߋ߬ ߡߊ߬߸ ߤߊ߲߯ ߊ߲ ߧߋ߫ ߕߍ߮ ߡߍ߲ ߘߐ߫ ߣߌ߲߬ ߓߌ߬߸ ߞߙߎ߬ߞߊ߲߬ߝߎߥߊ߫ ߞߎ߬ߙߎ߲߬ߘߎ ߟߎ߫ ߦߋ߫ ߟߥߊߟߌ߫ ߟߊ߫ ߡߊ߲߬ߘߋ߲߫ ߡߌߙߌ߲ߘߌ ߟߎ߬ ߓߟߏ߫ ߊߝߙߌߞߌ߬ ߕߟߋ߬ߓߋ ߘߐ߫. 

 ߊ߬ ߡߊߝߏ߬ߘߏ 
ߕߏ߫ ߞߍ߫ ߘߊ߫ ߞߏ ߞߊ߲߬ ߊ߬ ߢߊ߫ ߞߋߟߋ߲ ߡߊ߬ ߟߋ߬ ߞߘߊߎ߫߸ ߓߍ߯ ߦߋ߫ ߛߌߟߊ߲߫ ߠߊ߫ ߕߐ߲ ߕߌߢߍߞߏ ߘߐ߫ ߛߴߊ߬ ߞߊߣߊ߬ ߞߴߊ߬ ߞߐ ߟߊߓߋ߬ߞߏ߫ ߘߌ߫߸ ߡߙߊ߬ߓߊ߯ ߘߊ߲߬ߠߊߕߊ߬ߡߌ߲߬ߣߍ߲ ߠߎ߬ ߝߟߐ ߘߊ߫ ߡߐ߱ ߟߎ߬ ߡߊߓߊ߰ߓߊ߬ ߟߊ߫ ߞߊ߬ ߟߊߒߞߎ߲ ߟߊ߫ ߡߐ߰ ߟߎ߫ ߞߎ߲߬߸ ߡߍ߲ ߠߎ߬ ߣߐ߬ ߦߋ߫ ߛߎߘߋ ߘߏ߲߬ ߠߊ߫ ߘߊ߫ ߟߊ߫߸ ߞߴߏ߬ ߟߎ߫ ߡߊ߫ ߣߵߏ߬ ߟߊ߫ ߢߍߡߐ߮ ߟߎ߬ ߞߘߐ߫. 

ߏ߬ ߟߋ ߞߊ߬ ߡߐ߱ ߟߎ߬ ߟߐ߬ ߛߎߘߋߞߏ ߕߏ߫ ߟߊ߫ ߘߏ߲߰ ߘߐ߫ ߞߏ߲ߞߏߘߐߟߊ ߟߎ߬ ߘߐ߫߸ ߛߊ߫ ߡߊߣߌ߲ߡߊߣߌ߲߫ ߞߊߣߊ߬ ߊ߬ߟߎ߫ ߛߐ߬ߘߐ߲߬ ߝߎ߮ ߞߎ߲߬ߠߊ߫߸ ߣߴߊ߬ ߡߍ߲ ߕߌ߰ ߦߋ߫ ߘߊ߫߸ ߊ߬ ߘߌ߫ ߟߊߕߊ߬ߡߌ߲߫ ߊ߬ ߡߊ߬ ߕߋߟߋ߲ ߣߌ߫ ߣߐ߰ߦߊ߫ ߘߐ߫߸ ߣߴߊ߬ ߘߏ߲߬ ߕߌ߰ ߡߊ߫ ߦߋ߫ ߘߏ߲߬߸ ߖߊ߬ߡߊ ߘߌ߫ ߘߍ߬ ߞߵߊ߬ ߘߏ߲߬ ߘߊ߫ ߟߊ߫: ߣߌ߫ ߡߍ߲ ߕߌ߰ ߦߋ߫ ߘߊ߫ ߘߏ߲߬߸ ߏ߬ ߝߣߊ߫ ߘߌ߫ ߢߊߓߐ߫ ߝߣߊ߫. 

ߘߏ߫ ߟߎ߫ ߝߣߊ߫ ߛߌߟߊ߲߫ ߘߴߊ߬ ߞߎ߲߬ߞߏ ߞߘߐ߫߸ ߞߵߊ߬ߟߎ߫ ߕߊ ߟߎ߬ ߘߏ߲߭ ߘߊߡߌ߬ߣߊ߫ ߘߊ߫ ߟߊ߫ ߞߊ߬ ߓߊ߲߫ ߞߵߊ߬ ߞߐߘߏ߲߬ ߖߊ߬ߡߊ ߣߌ߫ ߘߎ߰ߕߌ߮ ߣߌ߫ ߛߏߕߌ߮ ߟߎ߬ ߟߊ߫߸ ߒ߬ߓߊ߬ ߏ߬ ߟߋ ߥߎ߬ߣߎ߲߬ߥߎ߬ߣߎ߲߬ߞߊ߲ ߠߎ߬ ߦߋ߫ ߛߌߦߊߦߊ߫ ߟߊ߫ ߛߊ߫.

 ߦߟߌߣߐ ߣߌ߫ ߦߟߌߡߊߛߙߋ ߟߎ߬ 

ߦߌߟߡߊ:ߞߙߎ߬ߞߊ߲ߝߎߥߊ߫ ߕߐ߲ ߠߎ߬ ߓߊߖߎ
ߦߌߟߡߊ:ߛߊ߬ߙߌ߬ߦߊ߫ ߞߘߐ
ߦߌߟߡߊ:ߡߊ߲߬ߘߋ߲߫ ߝߊ߰ߡߊ߬ߟߊ
ߦߌߟߡߊ:ߡߊ߲߬ߘߋ߲߫ ߘߐ߬ߝߐ